cyanic-selkie/wikianc huggingface dataset:
Շևչենկո (գյուղ, նովոկատերինովսկի գյուղական խորհուրդ)
Շևչենկո (Шевченко), գյուղ Ուկրաինայի Դոնեցկի մարզի Ստարոբեշևսկի շրջանում։
Կենտրոնական (բասկետբոլ)
Կենտրոնականի հիմնական գործը հարձակման մեջ օղակի տակ պայքարելն է, այսինքն՝ կենտրոնականը պետք է մոտ գտնվի զամբյուղին, որովհետև շատ հաճախ կենտրոնականները կանոնավոր կերպով չեն կարողանում կատարել արդյունավետ միջին կամ երեքմիավորանոց նետումներ։ Պաշտպանության մեջ կենտրոնականը պետք է հնարավորինս ուշադիր հետևի գնդակին, որպեսզի հնարավոր դեպքերում բլոկ դնի, կամ էլ հակառակորդի ձախողված նետումից հետո տիրանա անդրադարձին։
Շևչենկո (գյուղ, նովոկատերինովսկի գյուղական խորհուրդ)
2001 թվականի տվյալներով Շևչենկո գյուղում բնակվում էր 188 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ստարոբեշևսկի շրջանի բնակավայրեր Կատեգորիա:Ուկրաինայի գյուղեր
Կենտրոնական (բասկետբոլ)
Ենթադրվում է, որ կենտրոնականները և ծանր հարձակվողները վատ են իրացնում տուգանային նետումները, ուստի հակառակորդ թիմերը կարող են հենց նրանց վրա իրացնել միտումնավոր տուգանքներ։ Այս մարտավարությունն NBA-ում հայտնի դարձավ որպես «Hack-a-Shaq»։
Տես Նաև
Կատեգորիա:Բասկետբոլային դիրքեր
Ամերիկա, Ամերիկա
Ամերիկա, Ամերիկա, 1963 թվականին ռեժիսոր Էլիա Կազանի նկարահանած ամերիկյան ֆիլմ։
Սյուժե
Ֆիլմի գործողությունները ծավալվում են 19-րդ դարի 90-ական թվականներին։ Գլխավոր հերոսը ազգությամբ հույն Ստավրոսն է, ով ապրում է Օսմանյան կայսրությունում, որտեղ հույները ենթարկվում են հալածանքների իշխանությունների կողմից։ Հայրը ամբողջ ընտանեկան խնայողությունները ծախսելով նրան ուղարկում է Կոստանդնուպոլիս, որտեղ Ստավրոսը պետք է աշխատեր իր հորեղբոր որդի Իսահակի մոտ։ Եվ այսպես պատանի Ստավրոսը ավանակով ճանապարհ է ընկնում դեպի մայրաքաղաք։ Ճանապարհին իր միամտության և բարության պատճառով զրկվում է ամբողջ դրամից։
Տեղ հասնելով պարզվում է, որ Իսահակը իրականում չի ցանկանում ընդունել առանց դրամի իր մոտ եկած երիտասարդին։ Նա ցանկանում է ամուսնացնել Ստավրոսին մի հարուստ աղջկա հետ։ Սակայն Ստավրոսը բոլորովին չի ցանկանում ամուսնանալ, որովհետև դա կխանգարեր իր երազանքին՝ ԱՄՆ մեկնելուն, որտեղ նա կարող էր շատ ավելի բարեկեցիկ կյանքի հույս ունենալ։
Նա ծանոթանում է հայ Օհանեսի հետ, ում օգնությամբ վերջապես կարողանում է մեկնել Ամերիկա։
Մրցանակներ
Ֆիլմը ներկայացվել է 4 Օսկարի, ստացել 1-ը։ Ներկայացվել է 8 Ոսկե Գլոբուսի, ստացել 2-ը, Ոսկե Գլոբուս լավագույն ռեժիսորի համար և լավագույն դերասանի դեբյուտ։ Ստացել է Սան Սեբաստիանի կինոփառատոնի 1 մրցանակ, ներկայացվել է ԱՄՆ-ի գրողների գիլդիայի կինոմրացանակին։ 2001 թվականին ֆիլմը ընդգրկվել է ամերիկյան ֆիլմերի ազգային ռեեստրում։
Արտաքին հղումներ
Կատեգորիա:Ամերիկյան դրամա ֆիլմեր Կատեգորիա:Անգլերեն ֆիլմեր Կատեգորիա:Օսկարակիր ֆիլմեր Կատեգորիա:1963 ֆիլմեր Կատեգորիա:Էլիա Կազանի ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Ֆիլմեր, որոնց գործողությունները տեղի են ունենում Թուրքիայում Կատեգորիա:Ֆիլմեր, որոնց գործողությունները տեղի են ունենում Ստամբուլում Կատեգորիա:Թուրքիայում նկարահանված ֆիլմեր Կատեգորիա:Warner Bros. ֆիլմեր Կատեգորիա:Ամերիկյան սև-սպիտակ ֆիլմեր Կատեգորիա:ԱՄՆ-ի ֆիլմերի ազգային գրանցամատյանի ֆիլմեր
Դեկտեմբերի 17
Դեկտեմբերի 17, տարվա 351-րդ (նահանջ տարիներին՝ 352-րդ) օրն է։
Սեսենիա
Սեսենիա (Seseña), համայնք Իսպանիայում՝ Կաստիլիա-ԼաՄանչա ինքնավար համայնքի Տոլեդո պրովինցիայի Լա-Սագրա շրջանում։ Զբաղեցնում է 72.68 կմ² տարածք։ Բնակչությունը՝ 17522 մարդ (2010 թվականի տվյալներով)։ Հեռավորությունը մինչև պրովինցիայի վարչական կենտրոն 50 կմ է։
Կոնեկտիկուտ
Կոնեկտիկուտ (անգլերեն՝ ), նահանգ ԱՄՆ-ի հյուսիսարևելյան մասում։ Մայրաքաղաքը Հարթֆորդն է, ամենամեծ քաղաքը Բրիջեփորթն է։ Բնակչությունը 3. 590 886 մարդ (29-րդ տեղում բնակչության թվով Միացիալ Նահանգներում 2015 թվականի տվյալներով)։ Եթե հաշվի չառնենք Կոլումբիայի շրջանը, այն մեկ շնչին հասնող ՀՆԱ-ի ցուցանիշով առաջին տեղում է Միացյալ Նահանգներում (54397 ԱՄՆ դոլար)։ Նահանգի անունը գալիս է ալգոներեն լեզվից, որը նշանակում է «երկար գետի վրա գտնվող մակընթացություն»։ Պաշտոնական մականունը 1959 թվականին եղել է՝ Constitution State (նահանգի սահմանադրություն)։ Նախկին պաշտոնական անվանումն էր՝ Nutmeg State:
Սեսենիա
Ծանոթագրություններ
Կատեգորիա:Իսպանիայի քաղաքներ
Կոնեկտիկուտ
Նահանգի առաջին բնակիչները հոլանդացիներն էին, որոնց հիմնադրած բնակավայրը ապագայում կոչվեց Հարթֆորդ։ Մինչև 1667 թվականի կեսը այն մտնում էր Նոր Նիդեռլանդների կազմի մեջ, այնուհետև տեղափոխվել է Բրիտանական կայսրության կազմի մեջ։ Կոննեկտիկուտ գաղութը հիմնվել է 1636 թվականին անգլիացի Թոմաս Հուքերի կողմից։ Կոնեկտիկուտն այն 13 նահանգներից էր, որոնք առաջինը հռչակեցին իրենց անկախությունը Անգլիայից։
Կոնեկտիկուտի մարդկային զարգացման ինդեքսն ԱՄՆ նահանգների շարքում ամենաբարձրն է։
Փոստային հապավում՝ CT:
Աշխարհագրություն
Նահանգի տարածքը հարավային կողմից շրջապատված է Լոնգ-Այլենդ նեղուցով, արևմտյան կողմից այն սահմանակից է Նյու Յորք նահանգին, հյուսիսից Մասաչուսեթս նահանգին, իսկ արևելքից սահմանակից է Ռոդ Այլենդ նահանգին։ Խոշոր քաղաքներն են Բրիջփորդը, Հարթֆորդը, Նյու Հեյվենը, Սթամֆորդը, Նորվոլքը, Դանբերին և Նոր Բրիտանիան։ Տարածքը բաժանված է ութ շրջանների, հիմնականում (բայց ոչ միշտ) համընկնում է Կոնեկտիկուտի ութ վարչական բաժանումների հետ։ Ընդհանուր առմամբ նահանգն ունի 169 քաղաք ու բնակեցված կետ։
Ամենաբարձր կետը Ֆրիսսելլ լեռն է, որը գտնվում է նահանգի հյուսիսարևելյան սահմանին (748 մ ծովի մակարդակից)։ Կոնեկտիկուտ գետը անցնում է պետության կենտրոնական մասով՝ հյուսիսից հարավ և թափվում Լոնգ-Այլնդ նեղուցը։
Նահանգի տարածքը հիմնականում ծածկված է անտառներով։ Իսկ դեպի ավելի հարավ, ամբողջը ջրատարածքներ են և ավազոտ լողափեր։ Արևմտյան մասը լեռնային է (Բերքշիր Հիլս և Թաքոնիք Ռրջ լեռները)։
Չնայած փոքր չափերին պետությունը ունի իր հակյադրությունները։ Գյուղերը գտնվում է նահանգի հյուսիսում, իսկ արդյունաբերական քաղաքները հարավում։ Գրեթե բոլոր խոշոր քաղաքներում կան «կանաչ գոտիներ», որոնք սովորաբար գտնվում զբոսաշրջիկների համար հետաքրքրություն ներկայացնող, նախորդ դարից պահպանված շինությունների մոտ։ Կոնեկտիկուտի քաղաքները հիմնականում կենտրոնացված են նահանգի հարավ-արևմուտքում։ Կոնեկտիկուտի հյուսիսարևելյան մասում տարածքը անտառապատ է և գյուղատնտեսական։
Նահանգի հիմնական պաշտոնական մականունը պայմանավորված է այն հանգամանքով, որ 1639 թվականին բրիտանական Կոնեկտիկուտ գաղութ ընդունել է աշխարհում առաջին սահմանադրությունը՝ Կոնեկտիկուտի հիմնական օրենքները (Fundamental Orders of Connecticut):
Բնակչություն
Բնակչության բաշխումն ըստ ռասայական հատկանիշների.
Տնտեսություն
Ընդհանուր համախառն ներքին արտադրանքը 2010 թվականի տվյալներով կազմել է 237 մլրդ դոլար ։ 2007 թվականի տվյալներով մեկ շնչին հասնող եկամուտը կազմում է 64.833 դոլար, այս ցուցանիշով նահանգը չորրորդ տեղում է Կոլումբիայի շրջանից, Դելավեր և Ալյասկա նահանգներից հետո։ Սակայն նահանգների եկամուտների մեջ կա մի մեծ տարբերություն։ Օրինակ, Նյու-Քեյնա քաղաքը Միացյալ Նահանգներում առաջին տեղում է մեկ շնչին հասնող եկամտի չափով։ Հարթֆորդը և ևս տասը քաղաք մեկ շնչին հասնող եկամտի ցուցանիշով ամենացածրն են Միացյալ Նահանգներում։ 2012 թվականի տվյալներով գործազրկության մակարդակը կազմել է 8,2 % ։ Նյու-Քեյնան համարվում են է Կոնեկտիկուտի ամենահարուստ քաղաքը, որտեղ մեկ շնչին բաժին ընկնող եկամուտը 85.459 դոլար է։ Դրիել, Գրինվիչ, Վեսթոն, Վիլիթոն և Վեսթփորթ քաղաքներում մեկ շնչին հասնող եկամուտը կազմում է 65.000 դոլար։ Հարթֆորդի քաղաքապետարանը ամենաաղքատն է Կոնեկտիկուտում։ Նահանգում կան նաև մի քանի այլ փոքր քաղաքներ, որոնք ունեն ցածր եկամուտի ցուցանիշ, որոնք հիմնականում գտնվում են արևելյան մասում։
K-12
Կոնեկտիկուտի կրթական պետական խորհուրդը ղեկավարում է հանրային դպրոցի համակարգը։ Կրթության խորհրդի անդամները նշանակվում են նահանգապետի կողմից։ Յուրաքանչյուր դպրոցի վիճակագրություն հասանելի է հանրությանը՝ տվյալների բազայի համակարգի միջոցով, որը կոչվում է «CEDAR» :
Քոլեջներ և Համալսարաններ
Կոնեկտիկուտում առաջին գրանցված դպրոցը Litchfield Law School-ն է, որը սկսել է գործել 1773 թվականից մինչև 1833 թվականը։ Հարդֆորդի հանրային ավագ դպրոցը (1638) երրորդ ամենահին ավագ դպրոցն է կոլեգիալ դպրոցից (Collegiate School) (1628) ու Մանհեթենի և Բոստոնի Լատինական դպրոցից (1635) հետո։
Արտաքին հղումներ
Կոնեկտիկուտ, հյուսիսամերիկյան նահանգ. Բրոքհաուզի և Եֆրոնի հանրագիտական բառարան
Ծանոթագրություններ
Կատեգորիա:Կոնեկտիկուտ Կատեգորիա:ԱՄՆ-ի նահանգներ Կատեգորիա:1788 հիմնադրված պետություններ և տարածքներ
Կիիխլի
Կիիխլի, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում ։
Բնակչություն
1908 թվականին գյուղն ունեցել է 552 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Իգնասի Մոսցիցկի
Վաղ կյանք և կարիերա
Ավարտելուց հետո նա վերադարձավ Վարշավա, բայց ցարական գաղտնի ոստիկանությունը սպառնաց Սիբիրում ցմահ բանտարկել և 1892 թվականին ստիպված եղավ գաղթել Լոնդոն։ 1896 թվականին նրան առաջարկում են ասիստենտական պաշտոն Շվեյցարիայի Ֆրիբուրգի համալսարանում։ Այնտեղ նա արտոնագրեց ազոտական թթվի էժան արդյունաբերական արտադրության մեթոդը։
Արդյունաբերական հասարակության ավարտ
== Արդյունաբերական հասարակության ավարտը Արևմուտքի երկրներում ==
Արևմուտքի զարգացած երկրներում Երկրորդ աշխարհամարտի ավարտից հետո սկսվել է արդյունաբերական հասարակության ավարտական փուլը։ Արևմուտքի արդյունաբերական երկրների տնտեսության որակական բարելավման գործում կարևոր դեր խաղաց նրանց տնտեսական միասնացման գործընթացը։ Արևմուտքի հետպատերազմյան տնտեսական զարգացման արդյունքում արմատապես վերափոխվեց կապիտալիստական հասարակությունը։ Դրանում անհերքելի է առաջին հերթին գիտատեխնիկական հեղափոխության ազդեցությունը։ Ընդունված է համարել, որ 1970-ական թվականների սկզբներին Արևմուտքի գերզարգացած երկրներում ավարտվում է քաղաքակրթական զարգացման պատմության արդյունաբերական փուլը։ Հետպատերազմյան առաջին խոշոր համաշխարհային տնտեսական ճգնաժամը(1974-1975 թթ.) մեծ վնաս հասցրեց ոչ միայն գերտերություն ԱՄՆ-ին, այլև «տնտեսական հրաշք» իրականացրած երկրներին՝ Արևմտյան Գերմանիա, Իտալիա, Ճապոնիա։ Այս և հաջորդ խոշոր ճգնաժամի (1980-1982 թթ.) հաղթահարումը ապահովեց Արևմուտքի առաջատար երկրների վերջնական անցումը զարգացման նոր փուլ։
Իգնասի Մոսցիցկի
Նախագահություն
1926 թվականի մայիսի Յոզեֆ Պիլսուդսկու պետական հեղաշրջումից հետո՝ 1926 թվականի հունիսի 1-ին, Մոսցիցկին, որը ժամանակին Պիլսուդսկու գործընկերն էր Լեհաստանի սոցիալիստական կուսակցությունում, Պիլսուդսկու առաջարկությամբ Ազգային ժողովի կողմից ընտրվեց Լեհաստանի նախագահ այն բանից հետո, երբ Պիլսուդսկին ինքնակամ հրաժարվեց պաշտոնից ։
Արդյունաբերական հասարակության ավարտ
Աղբյուրներ
Համաշխարհային պատմություն 12. Հումանիտար հոսք
Կատեգորիա:Արդյունաբերական հասարակություն Կատեգորիա:Կապիտալիզմ Կատեգորիա:Տնտեսական համակարգեր
Իգնասի Մոսցիցկի
Նախագահություն
Որպես նախագահ՝ Մոսցիցկին ենթարկվում էր Պիլսուդսկուն և երբեք բացահայտորեն այլակարծություն չէր ցուցաբերում մարշալի ղեկավարությանը որևէ տեսանկյունից։ 1935 թվականին Պիլսուդսկու մահից հետո նրա հետևորդները բաժանվեցին երեք հիմնական խմբակցությունների՝ նրանք, ովքեր աջակցում էին Մոսցիցկուն՝ որպես Պիլսուդսկու իրավահաջորդի, նրանք, ովքեր աջակցում էին գեներալ Էդվարդ Ռիձ-Շմիգլին, և նրանք, ովքեր աջակցում էին վարչապետ Վալերի Սլավեկին։
Սլավեկին խաղից հեռացնելու նպատակով Մոսցիցկին պայմանագիր կնքեց Ռիձ-Շմիգլիի հետ իշխանության բաշխման մասին, որի համաձայն Սլավեկը մինչև տարեվերջ մարգինալացված էր՝ որպես քաղաքական լուրջ խաղացող։ Համաձայնագրի արդյունքում Ռիձ-Շմիգլին դարձավ Լեհաստանի դե ֆակտո առաջնորդը մինչև պատերազմի սկիզբը, և Մոսցիցկին մնաց ազդեցիկ՝ շարունակելով պաշտոնավարել որպես նախագահ։
Մոսցիցկին ռեժիմի առաջատար գործիչն էր, որը կոչվում էր «գնդապետների կառավարություն»՝ Լեհաստանի կառավարությունում զինվորական սպաների մեծ ներկայության պատճառով։ Մոշիցկին դեմ էր առավել աջակողմյան Ռիձ-Շմիգլիի ազգայնական ծայրահեղություններին, սակայն նրանց պայմանագիրը մնաց քիչ թե շատ անձեռնմխելի։
Մոշիցկին նախագահ մնաց մինչև 1939 թվականի սեպտեմբերը, երբ նա ինտերնվեց Ռումինիայում Լեհաստան Գերմանիայի ներխուժումից հետո և Ֆրանսիայի կողմից ստիպվեց հրաժարական տալ իր պաշտոնից։ Նա պաշտոնը փոխանցեց գեներալ Բոլեսլավ Վիենյավա-Դլուգոշովսկուն, ով այն զբաղեցրեց ընդամենը մեկ օր, մինչև գեներալ Վլադիսլավ Սիկորսկին և ֆրանսիական կառավարությունը նրան պաշտոնանկ արեցին հօգուտ Վլադիսլավ Ռաչկևիչի։
Հետագա կյանք
Նախագահի պաշտոնը թողնելուց հետո Մոսցիցկին պատրաստվում էր մեկնել Շվեյցարիա։ 1908-1920 թվականներին եղել է Շվեյցարիայի քաղաքացի, եղել է նաև Ֆրիբուր կոմունայի պատվավոր քաղաքացի։ Ռումինիայի իշխանությունները ժամանակավոր համաձայնություն են տվել նրա հեռանալուն, սակայն Գերմանիան դեմ է արտահայտվել դրան։ Մոսցիցկին առաջարկվել է ԱՄՆ նախագահ Ֆրանկլին Դելանո Ռուզվելտին, ով վճռել է Մոսցիցկին Շվեյցարիա գնա։ ԱՄՆ կառավարության միջամտությունը ստիպեց Ռումինիայի իշխանություններին համաձայնության գալ։ Գեներալ Սիկորսկին նաև հրամայեց Բուխարեստում Լեհաստանի դեսպանատանն ամբողջ օգնությունը ցուցաբերել Մոսցիցկուն։ Նախագահը Ռումինիայում մնաց մինչև 1939 թվականի դեկտեմբերը ։
Մոսցիցկին Շվեյցարիա է եկել Միլանի միջով, որտեղ հանդիպել է Բոլեսլավ Վիենյավա-Դլուգոշովսկու հետ։ Սկզբում նա ապրել է Ֆրիբուրում, որտեղ նրան թույլ են տվել շարունակել իր գիտական աշխատանքը։ Այս ժամանակահատվածում, ի թիվս այլոց, նա գրի է առել իր հիշողությունները, որոնք տպագրվել են Նյու Յորքի «Independence» ամսագրի կողմից։ Մոսցիցկին գումար է նվիրաբերել Ֆրանսիայում լեհական բանակի զինվորներին, Վարշավայի բնակիչներին ռազմագերիների ճամբարներում, համակենտրոնացման ճամբարներում և աշխատանքային ճամբարներում։ Հինգ ամիս նա դասավանդել է Ֆրիբուրի համալսարանում։ Հետագայում նա ստիպված էր զբաղվել վճարովի աշխատանքով։ 1940 թվականին տեղափոխվել է Ժնև, որտեղ աշխատել է Հիդրո-Նիտրո քիմիական լաբորատորիայում։
Մոչիցկիի առողջական վիճակը արագորեն վատթարացավ 1943 թվականից հետո։ Նա մահացել է 1946 թվականի հոկտեմբերի 2-ին Ժնևի մոտ գտնվող Վերսուայում։ 1984 թվականին նրա հետնորդները խնդրեցին, որ Մոսցիցկու և նրա կնոջ աճյունը Շվեյցարիայից տեղափոխվի Լեհաստան։ Լեհաստանի համապատասխան իշխանությունները համաձայնել են, որ հուղարկավորությունը պետք է տեղի ունենար Վարշավայում և լիներ ամբողջովին մասնավոր, առանց պետական արարողությունների։ Այնուամենայնիվ, Շվեյցարիայի Ժնևի կանտոնի իշխանությունները քաղաքական դրդապատճառներով հետ են վերցրել իրենց համաձայնությունը արտագաղթողների համերաշխության հետ կապված բողոքի ցույցերից հետո։ 1993 թվականին Մոսցիցկու աճյունը գործող նախագահ Լեխ Վալենսայի խնդրանքով տեղափոխվեց Լեհաստան և պահվեց Վարշավայի Սուրբ Հովհաննեսի տաճարի դամբարանում։ Մոսցիցկու խորհրդանշական գերեզմանը գտնվում է Վարշավայի Պովազկիի գերեզմանատան Արժանիքի պողոտայում, որտեղ նրա կողքին թաղված է նրա երկրորդ կինը ։
Ծանոթագրություններ
Կատեգորիա:Լեհաստանի նախագահներ Կատեգորիա:1946 մահեր Կատեգորիա:1867 ծնունդներ Կատեգորիա:Լեհ քիմիկոսներ Կատեգորիա:Լեհաստանի քաղաքական գործիչներ Կատեգորիա:Հունգարիայի գիտությունների ակադեմիայի անդամներ Կատեգորիա:Պատվո լեգեոնի շքանշանի Մեծ խաչի ասպետներ Կատեգորիա:Լեհ գիտնականներ
Վերամշակում
Վերամշակում - գործընթաց, երբ թափոնները վերափոխում են նոր նյութերի և առարկաների։ Նյութի վերամշակվելու հնարավորությունը կախված է նրա սկզբնական հատկությունները վերականգնելու կարողությունից ։ Սա այլընտրանքային տարբերակ է «սովորական» աղբահեռացման, որը թույլ կտա խնայել նյութերը և կօգնի նվազեցնել ջերմոցային գազերի արտանետումները։ Վերամշակումը կարող է կանխել պոտենցիալ օգտակար նյութերի վերածումը թափոնի և կրճատել թարմ հումքի օգտագործումը, դրանով իսկ նվազեցնելով՝ էներգիայի օգտագործումը, օդի աղտոտումը (արյումից) և ջրի աղտոտումը (թափոնների թաղումից)։
Թափոնների վերամշակումը հանդիսանում է թափոնների ժամանակակից կրճատման հիմնական բաղադրիչը և երրորդ բաղադրիչը թափոնների հիերարխիայում՝ նվազեցում, կրկնակի օտագործում և վերամշակում ։ Այսպիսով, վերամշակումն ուղղված է շրջակա միջավայրի կայունության ապահովմանը՝ հումքի փոխարինման և տնտեսական համակարգ թափոնների վերահղման ճանապարհով ։
Գոյություն ունեն ԻՍՕ (International Organization for Standardization, ISO) որոշակի ստանդարտներ, ինչպիսիք են ԻՍՕ 15270։ 2008 պլաստմասե թափոնների համար և ԻՍՕ 14001 ։ 2015 շրջակա միջավայրի կառավարման ոլորտում վերամշակման պրակտիկայի վորահսկկամ համար։
Վերամշակվող նյութերն իրենց մեջ ներառում են շատ տեսակներ՝ ապակի, թուղթ, ստվարաթուղթ, մետաղ, պլաստմաս, անվադող, կտորեղեն, մարտկոցներ և էլեկտրատեխնիկա։ Պարարտանյութը և այլ կրկնակի օգտագործվող կենսաքայքայվող թափոնները, ինչպիսիք են սննդամթերքը կամ այգու թափոնները, նույնպես վերամշակման տեսակ են ։ Երկրորդային մշակման ենթակա նյութերը կամ հանձնվում են վերամշակումն իրականացնող կենտրոնին կամ առանձնացվում են աղբամաններից, որից հետո սորտավորվում են, մաքրվում և վերամշակվում նոր նյութերի՝ նախատեսված նոր ապրանքների արտադրության համար։
Ծագում
Մարդկային պատմության մեծ մասի համար վերամշակումը եղել է սովորական պրակտիկա։ Այն շրջանում երբ կար ռեսուրսների սակավություն և դժվարհասանելիություն, հնագույն աղբյուրների հնագիտական հետազոտությունները ցույց են տվել, որ քիչ են կենցաղային թափոնները (ինչպիսիք են՝ մողիր, կոտրված գործիքներ և կավե ամաններ), ինչը նշանակում է, որ շատ թափոններ վերամշակվում են նոր նյութերի բացակայության պատճառով ։
Նախարդյունաբերական ժամանակները վկայում էին այն մասին, որ բրոնզե գրությունները և այլ նյութերը հավաքվել են Եվրոպայում և հալեցվել են շարունակական օգտագործման համար։ Թղթի վերամշակումը առաջին անգամ գրանցվել է 1031 թվականին, երբ Ճապոնական խանութները վաճառում էին մանրացված թուղթ ։ Բրիտանիայում անտառային հրդեհներից առաջացած փոշին և մոխիրը հավաքել են փոշեծծիչների օգնությամբ և օգտագործել որպես հիմնական նյութ աղյուսի պատրաստման համար։ Վերամշակման այս տեսակների հիմնական շարժիչ ուժը եղել է տնտեսական առավելությունը վերամշակված հուքի ստացման հարցում՝ առաջնային նյութ ձեռք բերելու փոխարեն, ինչպես նաև խիտ բնակեցված տարածքներում թափոնների հեռացման բացակայությունը ։ 1813 թվականին Բենջամին Լոուն մշակեց անպիտան գորգերի վերածումը «shoddy» և «mungo» բրդի Բետլիում և Իյորկշիռում։ Այդ նյութը միաձուլում է վերամշակված մանրաթելերը բնական բրդի հետ ։
Արտաքին հղումներ
Կատեգորիա:Թափոններ
Նիք Փարք
Նիք Փարք (Nicholas Wulstan Park կրճատ Nick Park, ), բրիտանացի անիմատոր։ Սովորել է Շեֆիլդ Հալամ համալսարանում, նախկին Շեֆիլդի պոլիտեխնիկական համալսարանում։ Այստեղ էլ նա սկսել է պատրաստել առաջին «Ուոլիս և Գրոմիտ» ֆիլմը։ 1986 թվականին նկարել է Փիթեր Գաբրիելի տեսահոլովակ «Sledgehammer»-ը, որն աշխարհի լավագույն երաժշտական վիդեոներից մեկն է։ 1997 թվականի նոյեմբերի 25-ին մրցանակ է ստացել Էլիզաբեթ II թագուհուց։ Պարգևատրվել է Արվեստի պատվավոր դոկտորի աստիճանով Բաթի համալսարանի կողմից։ Չորս անգամ արժանացել է «Օսկար» մրցանակին։ Առաջի ֆիլմը նկարել է 13 տարեկանում իրենց տան վերնահարկում։ 1985 թվականին միացել է «Աարդման անիմեյշն» ստուդիային։
Ծանոթագրություններ
Կատեգորիա:Անգլիացի ռեժիսորներ Կատեգորիա:Անգլիացի մուլտիպլիկատորներ‎ Կատեգորիա:Օսկարակիրներ Կատեգորիա:BAFTA մրցանակի դափնեկիրներ Կատեգորիա:20-րդ դարի մուլտիպլիկատորներ Կատեգորիա:Բրիտանացի կինոռեժիսորներ Կատեգորիա:Բրիտանացի կինոպրոդյուսերներ Կատեգորիա:Բրիտանացի ռեժիսորներ Կատեգորիա:Բրիտանացի գրողներ Կատեգորիա:Բրիտանացի կինոօպերատորներ
Մադինա Նալվանգա
Մադինա Նալվանգա (Madina Nalwanga, ), ուգանդացի կինոդերասանուհի, ով համբավվել է Դիսնեյ ընկերության «Queen of Katwe» («Քաթվեի թագուհին») ֆիլմի գլխավոր հերոսուհու՝ Ֆիոնայի կերպարը տպավորիչ կերպով մարմնավորելու շնորհիվ ։ Ֆիլմը պատմում է Ուգանդայի մայրաքաղաք Կամպալայի Քաթվե թաղամասի հետնախորշերում ապրող ուգանդացի մի աղջկա՝ Ֆիոնա Մուտեսիի մասին, որն ապրուստի միջոցներ հայթայթելու գործում իր ընտանիքին օգնելու նպատակով շախմատ խաղալ է սովորում, դառնում վարպետության թեկնածու ։ Այդ դերի ուշագրավ կատարման համար Մադինան 2017 թվականին արժանացել է աֆրիկյան կինոակադեմիայի մրցանակի «Ամենախոստումնալից դերասան» անվանակարգում (մրցանակաբաշխությունն անց է կացվել Նիգերիայի Լագոս քաղաքում) ։ Շահել է նաև NAACP Image Award, Women Film Critics Circle Award մրցանակներ, ինչպեսև՝ առաջադրվել է Critics' Choice Movie Award մրցանակով պարգևատրման ։
Ծանոթագրություններ
Կատեգորիա:Աֆրիկացի դերասաններ
Ջոնիբեկի Մուրոդ
Ջոնիբեկի Մուրոդ (տաջ . ՝ Murodov Ҷonibek Ҷӯrabekovich ; ծնվել է 1986 թվականի մայիսի 29, Լենինաբադ, Տաջիկական ԽՍՀ) տաջիկ երգիչ, երաժշտական կատարող, պրոդյուսեր և ուսուցիչ ։ Նա Տաջիկստանի ամենահայտնի երգիչներից է։
2017 թվականից իր երաժշտական կարիերան շարունակում է Ուկրաինայում ՝ «JONIBEK» կեղծանունով։ Նրա երգացանկը բաղկացած է տաջիկերեն, ուկրաիներեն և ռուսերեն երգերից։ Տաջիկ հայտնի երգիչ Յուրաբեկ Մուրոդովի որդին.
Երաժշտական կարիերա
Ջոնիբեկի Մուրոդն իր կարիերան սկսել է 1995 թվականին և մինչև 2005 թվականը եղել է Խուջանդ «Բոլո» խմբի մենակատարը։ 2006 թվականից մինչև 2007 թվականը ելույթ է ունեցել Վազիր խմբի հետ, իսկ 2007 թվականից միայնակ է երգում.
Տաջիկստանի առաջատար երգչուհիների հետ՝ Նիգինա Ամոնկուլովան, Շաբնամի Սուրայոն, Ֆարզոնայ Խուրշեդը, Մեհրնիգորի Ռուստամը, Դամիրբեկ Օլիմովը, Ջոնիբեկի Մուրոդը («Modern Bride» երգով) դարձել են Tamoshow Music Awards - 2017 թվականի հաղթող YouTube-ի վարկանիշով։ Տաջիկական երաժշտության այս հեղինակավոր մրցանակի համար պայքարել են 45 հավակնորդներ 9 անվանակարգերում։
Գիտելիք
Ջոնիբեկի երգերից մեկը գրել է տաջիկ երգչուհի Մանիժա Դավլաթովան ։
Հղումներ
Կատեգորիա:Մայիսի 29 ծնունդներ Կատեգորիա:Անձինք այբբենական կարգով Կատեգորիա:Տենոր Կատեգորիա:Ապրող անձինք Կատեգորիա:1986 ծնունդներ
ՄաքԴոնալդսի պատկերանիշ
ՄաքԴոնալդսի պատկերանիշ (նաև «Ոսկե կամարներ», Golden Arches), արագ սննդի համաշխարհային ցանցի կետերից մեկի` ՄաքԴոնալդսի պատկերանիշը։ Խորհրդանշում է ապրանքանիշի առաջին տառի ոճավորված պատկերը։ Աշխարհի ամենահայտնի պատկերանիշներից մեկն է ։
Պատմություն
1952 թվականին եղբայրներ Ռիչարդ և Մորիս ՄաքԴոնալդները որոշեցին, որ Կալիֆոռնիա նահանգի Սան Բեռնարդինո քաղաքում գտնվող իրենց ռեստորանի համար անհրաժեշտ է նոր շենք` բոլորովին նոր դիզայնով, որը թույլ կտա հասնելու երկու նպատակի` լինել ավելի արդյունավետ և ունենալ գրավիչ արտաքին տեսք։ Դիմելով տարբեր ճարտարապետների՝ նրանք այս առաջադրանքի համար ընտրեցին մերձակա Ֆոնտանա քաղաքից Սթենլի Մեսթոնին։ Եղբայրները Մեսթոնին առաջարկեցին ձևավորման երկու կողմում կիրառել երկու առանձին կիսաշրջանաձև կամար` կարծելով, որ դա ուշագրավ շենք է։ Սթենլի Մեսթոնն իր օգնական Չառլի Ֆիշի հետ հավանություն տվեց այս գաղափարին և շենքի ճակատի առջև ստեղծեց 25 ֆուտ չափսի (7,6 մետր) թերթավոր մետաղյա երկու կամար, որոնք ներկված էին դեղին գույնով։
1962 թվականին իմիջը թարմացնելու նպատակով ընկերությունը փնտրում էր նոր պատկերանիշ։ Ոմն Ֆրեդ Թյորներ առաջարկեց «V», բայց ընկերության՝ նախագծման և դիզայնի հարցերով ղեկավար Ջիմ Շինդլերը «V» տառը փոխարկեց «M» տառի՝ երկու միացյալ կամարների տեսքով, որոնք անցնում են շենքի ոճավորված տանիքի միջով ։ 1968 թվականին պատկերանիշից տանիքի տարրերն անհետացան, և ավելացվեց «McDonald's» ապրանքանիշի անվանումը։
ՄաքԴոնալդսի պատկերանիշի կարմիր և դեղին գույները պատահական չեն. դրանք վառ համադրություն են, ինչը, ըստ հոգեբանների, խթանում է ախորժակը։
Որոշ առանձնահատկություններ
Կանոնից հազվագյուտ բացառություն են կամարները, որոնք ոսկեգույն չեն։ Այսպես, Արիզոնայի Սեդոնա քաղաքում կամարները փիրուզագույն են, քանի որ տեղի իշխանությունները կարծում էին` սովորական կամարներն այդքան էլ չեն համապատասխանի շրջակա բնապատկերի հետ։ Միևնույն ժամանակ նման անսովոր գույնի կամարները ռեստորան են ներգրավում հավելյալ զբոսաշրջիկների ։
ՄաքԴոնալդսի ռեստորաններից մեկում, որը գտնվում է Կալիֆոռնիայի Մոնթերեյ քաղաքում, կան սև կամարներ ։
Փարիզի Ելիսեյան դաշտերում և Բելգիայի Բրյուգգե քաղաքի նոր ռեստորաններից մեկում կամարները սպիտակ են։
Շիրոկոե (գյուղ, Ստարոբեշևսկի շրջան)
Շիրոկոե (Широке), գյուղ Ուկրաինայի Դոնեցկի մարզի Ստարոբեշևսկի շրջանում։
2001 թվականի տվյալներով Շիրոկոե գյուղում բնակվում էր 33 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Ստարոբեշևսկի շրջանի բնակավայրեր Կատեգորիա:Ուկրաինայի գյուղեր
Ցեզար Կունիկով
Ցեզար Լվովիչ Կունիկով (Цезарь Львович Куников, ), Երկրորդ համաշխարահին պատերազմի մասնակից խորհրդային սպա, «Մալայա զեմլյա» պլացդարմը գրաված դեսանտային ջոկատի հրամանատար, Խորհրդային Միության հերոս
Կենսագրություն
1924 թվականին վերադառնալով Ռուսաստան՝ հայր ու որդի Կունիկովները մասնակցել են Մակեևկայի դոմնային վառարանների վերականգնման աշխատանքներին։ Այնուհետև պատանի Ցեզարը աշխատանքի է անցել «Յունիոն-Յուգոստալ» մետալուրգիական գործարանում. սկզբում լաբորանտի օգնական էր, ապա՝ լաբորանտ, փականագործ, խառատ...
1925 թվականին ընդունվել է կոմերիտմիության շարքերը. այդ նույն տարվա վերջին նրանց ընտանիքը տեղափոխվել է Մոսկվա։ Այստեղ Ցեզարը ընդունվել է Մ. Վ. Ֆրունզեի անվան բարձրագույն ռազմածովային ուսումնարան, բայց հինգ ամիս անց ծանր հիվանդացել և դուրս է մնացել ուսումնարանից։ Ապաքինվելուց հետո պարտադիր զինվորական ծառայության է անցել նավատորմում, 1930 թվականին վերադարձել Մոսկվա, ընդունվել Բաումանի անվան տեխնիկական բարձրագույն ուսումնական հաստատություն։
1932 թվականին նշանակվել է կոմերիտմիության Մոսկվայի կոմիտեի պաշտպանական արդյունաբերության սեկտորի վարիչ։ Առանց աշխատանքից կտրվելու՝ շարունակել է սովորել։ Ավարտել է մոսկովյան երկու բարձրագույն ուսումնական հաստատություն՝ արդյունաբերական ակադեմիան և Բուբնովի անվան մեքենաշինական ինստիտուտը, ստացել մեքենաշինական արտադրության կազմակերպիչ-ինժեների և տեխնոլոգ-ինժեների որակավորումներ։
26-ամյա Ցեզարը այնուհետև աշխատանքի է անցել հղկող հաստոցների մոսկովյան գործարանում. սկսելով հնարավոր ամենացածր՝ խառատային բաժանմունքի վարպետի աշխատանքից՝ 1938 թվականին արդեն հասել էր գործարանի գլխավոր տեխնոլոգի պաշտոնին։ Այդ նույն տարվա վերջին նշանակվել է մեքենաշինության, ապա՝ ծանր մեքենաշինության ժողկոմատի (նախարարության) տեխնիկական վարչության պետ, որոշ ժամանակ անց՝ մեքենաշինության տեխնոլոգիայի կենտրոնական գիտահետազոտական ինստիտուտի տնօրեն, համամիութենական «Машиностроение» թերթի պատասխանատու խմբագիր։ Ընդ որում՝ աշխատանքում աչքի ընկնելու համար պարգևատրվել է մեդալով։
Երբ սկսվեց Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945), պահեստազորի ավագ քաղղեկ Կունիկովը կամավոր մեկնեց առաջնագիծ, թեև հիվանդության պատճառով ազատված էր զորակոչից։ Հասավ նրան, որ գաղափարաքաղաքական-քարոզչական աշխատանքից փոխադրվի մարտական հրամանատարի պաշտոնի, և նշանակվեց ռազմածովային նավատորմի ազովյան մի ստորաբաժանման հրամանատար։ Նրա հրամանատարության տակ գտնվող նավերը մասնակցեցին Տագանրոգի, Մարիուպոլի մատույցներում մղված մարտերին։ Այնուհետև Ցեզար Կունիկովը, արդեն որպես ծովային հետևակի գումարտակի հրամանատար, մասնակցեց Տեմրյուկի, Կերչի պաշտպանությանը, որից հետո նշանակվեց սևծովյան զորախմբի կազմում ծովային հետևակի առանձին՝ 305-րդ գումարտակի հրամանատար։
1943 թվականի սկզբներին խորհրդային հրամանատարությունը պլանավորել էր սևծովյան նավահանգիստ Նովոռոսիյսկն ազատագրելու նպատակով իրականացնել «Море» օպերացիան, որի համաձայն՝ հիմնական գրոհային զինուժը պետք է գիշերը ծովով տեղափոխվեր ու, ափ հանվելով քաղաքի հյուսիսում, անակնկալ գրոհեր գերմանացիների վրա։ Բայց թշնամու ուշադրությունը շեղելու նպատակով մի փոքր զորաջոկատ պետք է նախապես ափ իջեցվեր ու մարտի բռնվեր քաղաքի հարավում՝ ձգտելով ստեղծել պլացդարմ՝ հետագայում հարձակումը զարգացնելու համար։
Այդ փոքր ջոկատը, որի կազմում ընդգրկվել էին 275 կամավորներ, մայոր Կունիկովի հրամանատարությամբ փալուն կերպով կատարեց իր մարտական առաջադրանքը. անակնկալ գրոհով, կրելով ոչ մեծ կորուստներ (մեկ զոհ և երեք վիրավոր), ոչնչացրեց կամ ետ շպրտեց հենակետերում ամրացած թշնամական զորաջոկատները, ինքն ամրացավ գրավված հենակետերում՝ ստեղծելով մի ոչ մեծ պլացդարմ, որը հետագայում համբավվեց իբրև «Մալայա զեմլյա»։
Առավոտյան, ուշքի գալով, գերմանացիները կատաղի մարտի բռնվեցին թվով իրենց շատ ու շատ անգամ զիջող դեսանտայինների դեմ, որոնք ետ շպրտեցին թշնամու տասնութ հարձակում։ Բայց խիզախ մարտիկների զինամթերքը օրվա վերջին արդեն գրեթե սպառվել էր։ Թվում էր՝ դրությունն անելանելի է։ Սակայն դեսանտայիններն արեցին անհնարինը. անսպասելի հարձակում գործեցին թշնամու հրետանային մարտկոցի վրա, ոչնչացրին ոսոխի ողջ հաշվարկը և իրենց գրաված հրանոթներով շարունակեցին հարվածել թշնամուն։
Քանի որ հիմնական զինուժի ափհանումը, դժբախտաբար, ձախողվեց, Կունիկովի ջոկատի գրաված պլացդարմը կողմնակիի փոխարեն դարձավ հիմնական։ Անձնազոհաբար ու հնարամտորեն մարտնչելով՝ դեսանտայինները յոթ օր շարունակ ետ մղեցին իրենց բազմակի գերազանցող թշնամու՝  մեկը մյուսին հաջորդող կատաղի գրոհները, արյան ու կյանքի գնով պահեցին իրենց ազատագրած տարածքը և նույնիսկ Ստանիչկա ավանի բազմահարկ շենքերը մաքրեցին ֆաշիստներից։ Բազմաթիվ սխրանքներ գործեցին, ծովային հետևակի մարտական պրակտիկայում բազում նորամուծությունների հեղինակ դարձան, քանզի շատ ու շատ բաներ, որ անում էին նրանք այդ ահեղ պայմաններում, պրակտիկայում ընդհանրապես կիրառվում էր առաջին անգամ;
1943 թվականի փետրվարի 12-ի գիշերը Ցեզար Կունիկովը՝ ծովային հետևակի խիզախ ու հմուտ հրամանատարը, «Մալայա զեմլյա»-ում մահացու վիրավորվեց ականի պայթյունից։ Նրան տեղափոխեցին Գելենջիկ, բայց հերոսի կյանքը, ցավոք, չհաջողվեց փրկել։ Երկու օր անց նա Գելենջիկում կնքեց իր մահկանացուն՝: Նրա աճյունը հողին հանձնվեց Գելենջիկի գերեզմանատանը, իսկ պատերազմի ավարտից հետո վերահուղարկավորվեց Նովոռոսիյսկի Հերոսների հրապարակում ։
ԽՍՀՄ Գերագույն խորհրդի նախագահության 1943 թվականի ապրիլի 17-ի հրամանագրով Ցեզար Լվովիչ Կունիկովին հետմահու շնորհվեց Խորհրդային Միության հերոսի բարձր կոչում։
Աղբյուրներ
Կատեգորիա:Հայրենական մեծ պատերազմի մասնակիցներ Կատեգորիա:Երկրորդ համաշխարհային պատերազմի մասնակիցներ Կատեգորիա:Խորհրդային Միության հերոսներ Կատեգորիա:Լենինի շքանշանի ասպետներ Կատեգորիա:Կարմիր դրոշի շքանշանի ասպետներ
Արևային ակնոց
Արևային ակնոց, պաշտպանիչ ակնոցի ձև, որը հիմնականում նախատեսված է արևի պայծառ ճառագայթներից և բարձր էներգիայի տեսանելի լույսից աչքերը վնասելուց կամ անհանգստությունից կանխելու համար։ Այն երբեմն կարող է նաև գործել որպես տեսողությանն օգնող, քանի որ գոյություն ունեն տարբեր տիպի ակնոցներ, որոնք ունեն գունավոր, բևեռացված կամ մուգ ոսպնյակներ։ 20-րդ դարի սկզբին նրանք նաև հայտնի էր որպես արևային խաբեբա (այդ ժամանակ ամերիկյան ժարգոնային տերմին ակնոցի համար) ։
1930-ականներից ի վեր արևային ակնոցը դարձել է նորաձևության հանրաճանաչ աքսեսուար, հատկապես ծովափին ։
Ամերիկյան օպտոմետրիկ ասոցիացիան խորհուրդ է տալիս կրել այնպիսի արևային ակնոցներ, որոնք արգելափակում են ուլտրամանուշակագույն ճառագայթումը ամեն անգամ, երբ մարդը գտնվում է արևի լույսի տակ, որպեսզի պաշտպանի աչքերը ուլտրամանուշակագույն և կապույտ լույսից, ինչը կարող է աչքի մի քանի լուրջ խնդիրներ առաջացնել։ Դրանց օգտագործումը պարտադիր է որոշ վիրաբուժական միջամտություններից անմիջապես հետո, ինչպիսին է LASIK-ը, և խորհուրդ է տրվում որոշակի ժամանակահատվածի համար փոշոտ վայրերում, տնից դուրս գալու և LASEK-ից հետո հեռուստացույցի էկրանի կամ համակարգչի մոնիտորի դիմաց։ Կարևոր է նշել, որ մուգ ակնոցը, որը չի արգելափակում ուլտրամանուշակագույն ճառագայթումը, կարող է ավելի շատ վնասել աչքերին, քան չդնելը։
Պատմություն
Դեռևս նախապատմական ժամանակներից մինչև արևային ճառագայթներից պաշտպանող ժամանակակից ակնոցների հայտնվելը ինուիտները ձնկուրության դեմ պատրաստում և դնում էին ծավառյուծի կամ եղջերովի հարթ ոսկրից պատրաստված նեղ ճեղքերով ձյունե ակնոցներ։ Այդ ճեղքերն արգելափակում էին արևի գրեթե բոլոր վնասակար ճառագայթները։ Շատ տարբեր ձևերով և շատ տարբեր նյութերով Հյուսիսային Ամերիկայի և Հյուսիսային Ասիայի բնիկ ժողովուրդները ստեղծեցին բարձր արդյունավետ սարքավորումներ՝ սառցե պայմաններում իրենց աչքերը պաշտպանելու ուժեղ արևի լույսի վնասակար հետևանքներից ։ Շատ տարբեր ձևերով և շատ տարբեր նյութերով Հյուսիսային Ամերիկա յի և Հյուսիսային Ասիա յի բնիկ ժողովուրդները ստեղծել են բարձր արդյունավետ սարքավորումներ՝ իրենց աչքերը մերկասառույցի պայմաններում արևի ուժեղ լույսի վնասակար ազդեցությունից պաշտպանելու համար ։
Առաջին արևային ակնոցը, որը պատրաստված էր ռաուխտոպազ ի հարթ ապակիներից, կոչվում էր Ai Tai, որը նշանակում է «մութ ամպեր»։ Այն տեսողությունը շտկող չուներ, բայց աչքերը պաշտպանում էր առկայծումներից ։ Դրանք օգտագործվել են դեռևս 12-րդ դարում։ Փաստաթղթերը նկարագրում են հին չինական դատավորների կողմից նման բյուրեղյա արևային ակնոցների օգտագործումը՝ վկաների հարցաքննության ժամանակ դեմքի արտահայտությունը թաքցնելու համար ։
1459 թվականին Նունո Ֆերնանդեսը խնդրել է ձյան մեջ ձիավարելու ժամանակ աչքերը ձյան շողերից պաշտպանելու համար իրեն ակնոց տրամադրել, թեև իրական ակնոցի նկարագրություն չի տրվում ։
Դոժ ը և ապահովված այլ վենետիկցիները, օրինակ, հնարավոր է, Կառլո Գոլդոնի ն, 18-րդ դարի վերջին, այսպես կոչված, «Գոլդոնիի ակնոց» էին դնում ։
Ջեյմս Էյսքոուն սկսել է փորձարկել ակնոցի մգացված ոսպնյակները 18-րդ դարի կեսերին՝ մոտ 1752 թվականին։ Էյսքոուն կարծում էր, որ կապույտ կամ կանաչ երանգով ապակիները կարող են ուղղել տեսողության որոշակի խանգարումները։ Արեգակի ճառագայթներից պաշտպանվելը նրան չէր մտահոգում։
Ժամանակակից զարգացումներ
Ժան-Մարի-Թեոդոր Ֆիուզալը (1836-1888) առաջինն էր, ով վիճարկեց ուլտրամանուշակագույն ճառագայթներից պաշտպանությունը (դեղին) ստվերով ակնոցով, և մինչև 1899 թվականը Rodenstock GmbH-ն արտադրեց, հավանաբար, առաջին արևային ակնոցը, որոնք նախատեսված էին աչքերը ուլտրամանուշակագույն լույսից պաշտպանելու համար : 1920-ականների սկզբին արևային ակնոցի օգտագործումը սկսեց ավելի լայն տարածում գտնել հատկապես կինոաստղերի շրջանում։ Ցելյուլոիդից պատրաստված զանգվածային էժան արևային ակնոցը առաջին անգամ արտադրվել են Սեմ Ֆոսթերի կողմից 1929 թվականին ։ Ֆոսթերը պատրաստի շուկա է գտել Ատլանտիկ Սիթիի լողափերում, որտեղ նա սկսել է վաճառել արևային ակնոց Foster Grant անունով Woolworth-ից։  Բևեռացված արևային ակնոցն առաջին անգամ հասանելի դարձան 1936 թվականին, երբ Էդվին Հ. Լենդը սկսեց փորձարկել ոսպնյակներ իր արտոնագրված Polaroid ֆիլտրով ։
Պաշտպանության գնահատում
Արևային ակնոցի պաշտպանվածությունը գնահատելու միակ միջոցը ոսպնյակների չափումն է կա՛մ արտադրողի, կա՛մ պատշաճ սարքավորված օպտիկայի կողմից։ Արևային ակնոցի մի քանի ստանդարտներ թույլ են տալիս ուլտրամանուշակագույն ճառագայթման պաշտպանության ընդհանուր դասակարգում (բայց ոչ կապույտ լույսից պաշտպանություն), և արտադրողները հաճախ նշում են պարզապես, որ արևային ակնոցը համապատասխանում են որոշակի ստանդարտի պահանջներին, այլ ոչ թե հրապարակում են ճշգրիտ թվերը։ Բարձր գները չեն կարող երաշխավորել բավարար պաշտպանություն, քանի որ բարձր գների և ուլտրամանուշակագույն ճառագայթման բարձրացման միջև կապ չի հաստատվել։ 1995թ.-ի ուսումնասիրությունը ցույց է տվել, որ թանկ ապրանքանիշերը և բևեռացնող արևային ակնոցը չեն երաշխավորում UVA-ի օպտիմալ պաշտպանությունը ։
Շրջանակներ
Շրջանակները հիմնականում պատրաստված են պլաստմասսայից, նեյլոնից, մետաղից կամ մետաղական համաձուլվածքից։ Նեյլոնե շրջանակները սովորաբար օգտագործվում են սպորտում, քանի որ դրանք թեթև են և ճկուն։ Նրանք կարողանում են թեթևակի թեքվել և վերադառնալ իրենց սկզբնական ձևին, այլ ոչ թե կոտրվել, երբ ճնշում է գործադրվում նրանց վրա։ Մետաղական շրջանակները սովորաբար ավելի կոշտ են, քան նեյլոնե շրջանակները, ուստի դրանք կարող են ավելի հեշտությամբ վնասվել, երբ կրողը մասնակցում է սպորտային գործունեության, բայց դա չի նշանակում, որ դրանք չեն կարող օգտագործվել նման գործունեության համար։ Քանի որ մետաղական շրջանակներն ավելի կոշտ են, որոշ մոդելներ ունեն գարուն կրող ծխնիներ, որոնք օգնում են ավելի լավ բռնել կրողի դեմքը։
Նորաձևություն
Aviator-ի արևային ակնոցն ունեն արցունքի կաթիլ ձևի ոսպնյակներ և բարակ մետաղական շրջանակ՝ կրկնակի կամ եռակի կամուրջներով։ Որպես նորաձևություն, օդաչուների արևային ակնոցը հաճախ պատրաստվում են հայելային, գունավոր և փաթաթված ոճերով։ 1960-ականների վերջին էր, երբ շրջանակները լայնորեն օգտագործվում էին հիպի հակամշակույթի աճով, որը նախընտրում էր մեծ մետաղական արևային ակնոց։
Սթիվ Բոքս
Սթիվ Բոքս (Steve Box, ), օսկարակիր անիմատոր է, ով աշխատում է Աարդման անիմեյշն ընկերության համար։ Նրա վաղ շրջանի անիմացիոն գործերից են ճանաչված բրիտանական պլաստիլինային հեռուստասերիալ “The Trap Door”-ը։ Բոքսը միացել է Աարդման անիմեյշն-ին 1990 թվականից։ Նա «Սփայս գըրլզ» խմբի «Viva Forever» տեսահոլովակի ռեժիսորն էր։ 1998 թ. իր 11 րոպեանոց «Բեմի վախ» անիմացիոն ֆիլմի համար ստացել է «BAFTA» մրցանակ լավագույն անիմացիոն կարճամետրաժ ֆիլմի համար։ Նա Ուոլիս և Գրոմիտի «Սխալ տաբատ» և «A Close Shave» ֆիլմերի գլխավոր անիմատորն էր, ապա Նիք Փարքի հետ դարձել է երկար սպասված «Ուոլիսը և Գրոմիտը։ Ճագարի անեծքը» ֆիլմի սցենարի համահեղինակ և համառեժիսորը։
Կատեգորիա:Անգլիացի ռեժիսորներ Կատեգորիա:Անգլիացի մուլտիպլիկատորներ‎ Կատեգորիա:Բրիստոլ քաղաքում ծնվածներ
Կիյասլու (Ելիզավետպոլի գավառ)
Կիյասլու, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում ։
Բնակչություն
1908 թվականին գյուղն ունեցել է 115 կովկասի թաթար բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Քայլո
Քայլո, հայտնի է նաև ոչ պաշտոնական Չալո կամ Չայլո անուններով, լոռեցի թափառող շուն, որն առաջին օրից՝ 2018 մարտի 31-ից, միացել է «Քաղաքացիական պայմանագիր» կուսակցության անդամների կազմակերպած Գյումրուց մեկնարկած բողոքի քայլերթին, դառնալով հետագայում տեղի ունեցած Հայկական թավշյա հեղափոխության խորհրդանիշերից մեկը։
Կենսագրություն
«Քաղաքացիական պայմանագիր» կուսակցության վարչության անդամ և ՀՀ ԱԺ 6-րդ գումարման պատգամավոր Նիկոլ Փաշինյանը 2018 թվականի մարտի 31-ին ընդդեմ Սերժ Սարգսյանի հետագա իշխանավարմանը սկսեց բողոքի քայլերթը, որը մեկնարկեց Գյումրի քաղաքից՝ անցնելով Վանաձոր, Դիլիջան, Հրազդան, Աբովյան քաղաքներով և ապրիլի 13-ի հասավ մայրաքաղաք Երևանի Ազատության հրապարակ, որին հաջորդեցին շուրջօրյա հանրահավաքները և արդյունքում տեղի ունեցավ Թավշյա հեղափոխություն։ Ըստ Նիկոլ Փաշինյանի, Քայլոն քայլարշավի անմիջապես առաջին օրվանից միացել է երթի մասնակիցնեիրն՝ Գյումրի քաղաքից երկու-երեք կիլոմետր դուրս, քայլելով նախաձեռնության անդամների հետ մինչև Երևան։ Սակայն Երևան մտնելիս շունը ենթարկվեց վրաերթի և, ըստ Փաշինյանի, «եկավ, հասավ նաև Ազատության հրապարակ, Ֆրանսիայի հրապարակ, բայց արդեն լավ չէր զգում իրեն, և մեր մասնագետները նրան տարան և բուժեցին» ։
Ցեղատեսակ
Համաձայն Paws կլինիկայի անասնաբույժ Անայիս Աբեդիի Քայլոն ծնվել է 2016-2017 թվականներին ։ Ըստ Աբեդիի, կասկած կա, որ նա գերմանական կուրցխար որսորդական շան խառնուրդ է ։
Ծանոթագրություններ
Կատեգորիա:Հայտնի շներ Կատեգորիա:Թավշյա հեղափոխություն (Հայաստան)
Մանկական ուռուցքներ
Մանկական ուռուցքներ, 0-14 տարեկան երեխաների մոտ հանդիպող ուռուցքների խումբ։ Ըստ ԱՄՆ-ում ընդունված բնորոշման մանկական են համարվում այն ուռուցքները, որոնք դիտվում են 0-14 տարեկան (ներառյալ 14 տարի 1,9 ամիս լրացած) երեխաների մոտ ։ Այս բնորոշումը հիմնադրույթ չէ և առանձին դեպքերում կարող է ներառել նաև դեռահասներին՝ 15-19 տարեկաններին ։ Մանկական ուռուցքաբանությունը բժշկության ճյուղ է, որը զբաղվում է երեխաների մոտ ուռուցքների ախտորոշմամբ և բուժմամբ։
Համաշխարհային տվյալներով, մանկական տարիքում ուռուցքների տարեկան հանդիպման հաճախականությունը մոտ175000, իսկ մահացությունը 96000 նոր դեպք է ։ Զարգացած երկրներում մանկական ուռուցքներից մահացությունը մոտ 20% է ։ Ցածր զարգացման մակարդակով երկրներում այդ ցուցանիշը կարող է անգամ 80%, 90%-ի հասնել ։ Շատ զարգացած երկրներում դիտվում է մանկական ուռուցքաբանության հանդիպման հաճախականության աճ, մասնավորապես ԱՄՆ-ում 1975-2002թվականներն ընկած ժամանակահատվածում յուրաքանչյուր տարի 0,6%-ով աճ է արձանագրվել, իսկ Եվրոպայում 1978-1997 թվականները մինչև 1,15 աճ ։
Ուսուցման խնդիրներ
Այս կոգնիտիվ խանգարումները հայտնի են որպես հետ-քիմիաթերապևտիկ կոգնիտիվ խանգարումներ (post-chemotherapy cognitive impairment) կամ «քիմիթերապևտիկ ուղեղ» ("chemo brain") անվամբ։ Այս եզրույթը գերազանցապես կիրառում են ուռուցքի բուժումից հետո զարգացած մտածողության և հիշողության հետ կապված խնդիրները բնութագրելու համար ։ Մինչ այժմ հետազոտոողներին չի հաջողվել պարզել «քիմիթերապևտիկ ոուղեղ»-ի հստակ պատճառը, բայց համարվում է որ այն կա՛մ ուռուցքն ինքն է, կա՛մ բուժումն է, կա՛մ էմոցիոնալ պատասխանը, կա՛մ էլ բոլորը միասին ։
Կոգնիտիվ խնդիրներ երեխայի մոտ դիտվում են, որպես օրենք, ուռուցքի բուժումից մի քանի տարի անց։ Երբ ուռուցք ունեցած և բուժված երեխաները վերադառնում են դպրոց, նրանք սովորաբար ավելի ցածր առաջադիմություն են ցուցաբերում՝ արդյունքները ավելի ցածր են լինում, ունենում են հիշողության, ուշադրության և վարքային խնդիրներ, բացի դրանից կարող է լինել վատթարացած աչք-ձեռք կոորդինացիա և զարգացման հապաղում ժամանակի ընթացքում ։ Եթե կոգնիտիվ խնդիրները խանգարում են նորմալ ուսուցման գործընթացին, ծնողները կարող են երեխաներին տանել հատուկ դպրոցներ ։
Ռիսկի գործոններ
Մանկական ուռուցքների 5-15% դեպքերում հայտնաբեվել են ընտանեկան և ժառանգական ռիսկի գործոններ։ Ավելի քիչ քան 5-10% դեպքերում հնարավոր է եղել պարզել շրջակա միջավայրի այն ռիսկի գործոնները, որոնք պատճառ են եղել ախտաբանության։ Այդ գործոններից են պրենատալ ծխախոտի ծխի ազդեցությունը, ռենտգեն ճառագայթումը և որոշ դեղորայքներ ։ Մնացած 75-90% դեպքերում, պատճառը այդպես էլ չի հաջողվել հայտնաբերել ։ Ինչպես մեծահասակների, այնպես էլ երեխաների դեպքում, կարցինոգենեզի տեսության հիմնական դրույթը ընդունելի է, ըստ որի մեծ մասամբ գործ ուենք տարբեր ռիսկի գործոնների ու ազդեցությունների համագումարի հետ, ուստի մեկը որպես պատճառ դժվար է առանձնացնել ։
Բացի դրանից, երեխաների դեպքում առջում ապրելու ավելի երկար տարիներ են մնում, հետևաբար ավելի շատ ժամանակ կա, որ կյանքի ավելի ուշ փուերում զարգանան ուռուցքի որոշ տեսակներ ։
Բարդյութներով ընփացած պրենատալ շրջանը համարվում է, որ կապված է ուռուցքի զարգացման ավելի բարձր ռիսկի հետ ։ Կան նաև մանկակն ուռուցքների կանխարգելվող պատճառներ, ինչպես օրինակ համակրգչային շերտագրության կամ այլ մեթոդների, հետևապես իոնիզացնող ճառագայթների սահմանափակումը հղիության շրջանում ։
Տեսակներ
Մանկական տարիքում ամենահաճախը հանդիպում են լեյկեմիաները(32%), գլխուղեղի ուռուցքները (18%) և լիմֆոմաները (11%) ։ ԱՄՆ-ում 2005 թվականի տվյալներով յուրաքանչյուր 100 հազար երիտասարդից (մինչև 20տարեկան) 4,1-ի մոտ հայտնաբերվում էր լեյկոզ, իսկ 100000-ից 0,8-ը մահանում է դրանից. ։ Նոր դեպքերը ամենաշատը դիտվում են 1-4տարեկան, իսկ մահացության ամենաբարձր ցուցանիշը 10-14տարեկան խմբում ։
2005թվականի տվյալներով 0-19տարեկան յուրաքանչյուր100000 երեխայից 2,9-ի մոտ հայտնաբերվել է գլխուղեղի կամ կենտրոնական նյարդային համակարգի ուռուցք, իսկ յուրաքանչյուր 100000-ից 0,7-ը մահացել է այդ ախտաբանությունից ։ Ամենահաճախը դիտվել է 1-4տարեկան հասակում, իսկ մահացությունը ամենաբարձրը եղել է 5-9տարեկանում Գլխուղեղի և ԿՆՀ-ի ուռուցքների ամենահաճախ հանդիպող տեսակներն էին աստրոցիտոման, ուղեղաբնի գլիոման, կրանիոֆարինգիոման, դեսմոպլաստիկ ինֆանտիլ գանգլիոգլիոման, էպենդիմոման, բարձր տարբերակման աստիճանի գլիոմա, մեդուլոբլաստոման և ատիպիկ տերատոիդ ռաբդոիդ ուռուցքը ։
Աղբյուրը՝ curesearch.org
Կանխատեսում
Մանկական տարիքում ուռուցք ունեցած և բուժված մեծահասակները կանգնում են որոշ ֆիզիկական, ֆիզիոլոգիական և սոցիալական դժվարությունների առջև։ Վաղ տարիքում դիտվող սրտի հիվանդությունը ամենամեծ բարդույթներից մեկն է քաղցկեղից բուժված մեծահասակների մոտ. ։ Այս մեծահասկները 8անգամ ավելի հաճախ են մահանում սիրտանոթային հիվանդություններից, քան մանկական տարիքում ուռուցք չունեցածները։ Իսկ մանկական տարիքում բուժվածների կեսի մոտ հետագայում դիտվում են սրտային պաթոլոգիաներ, որոնք կարող են նաև լինել ասիմպտոմատիկ, կամ աննշան արտահայտվածության և չախտորոշվեն որպես սիրտանոթային հիվանդություն ։
Մանկական տարիքում ուռուցք ունեցած և բուժված անձինք նաև երիկամային և լյարդաին ախտաբանության զարգացման ռիսկի խմբում են ։ Որպես ուշ կողմնակի ազդեցություն լյարդի ախտահարումը դիտվում է այն մեծահասակների մոտ, որոնք մանկական տարիքում ճառագայթային բուժում են ստացել են, հատկապես լյարդի հատվածում։ Այլ գործոններից են բարձր մարմնի զանգվածի ինդեքսը կամ քրոնիկական վիրուսային հեպատիտի առկայությունը ։
Համաճարակաբանություն
Մանկական ուռուցքների վիճակագրական տվյալները ուսումնասիելիս, ամենամեծ տարբերությունը հայտնաբերվել է զարգացած և զարգացող երկրներում տարածման և կանխատեսման արդյունքները համեմատելիս ։ Այս տարբերությունը կարող է պայմանավորված լինել ուռուցքը ախտորոշելու հնարավորությամբ, տարբեր էթնիկական և ռասայական խմբերում հանդիպման հաճախականությամբ, ինչպես նաև այլ զանազան ռիսկի գործոններով ։ Որպես օրինակ կորող է ծառայել Բերկիտի լիմֆոման՝ ոչ հոջկինյան լիմֆոմայի տարատեսակ, վերջինս հայտնաբերվում է գերազանցապես Աֆրիկայում ու ախտահարում է մոտ 6-7 երեխայի յուրաքանչյուր 100000-ից։ Իսկ ինչպես հայտնի է այդ տարածաշրջանը պատմականորեն կաված է Էպշտեյն-Բար վիրուսի և մալարիայի բարձր տարածվածության հետ ։ Զարգացած երկրներում Բերկիտի լիմֆոման ավելի քիչ է ասոցացվում այդ ինֆեկցիոն գործոնների հետ ։
ԱՄՆ
Նորածնից մինչև 14տարեկան 15-19 տարեկան Նշում։ Հանդիպման հաճախականությունը և մահացությունը հաշվարկված են 1,000,000 անձի հաշվարկով։ Ապրելիության ցուցանիշը հիմնված է 2003-2009թվականների տվյալների բազայի վրա։
Մեծ Բրիտանիա
Մեծ Բրիտանիայում մանկական ուռուցքների հանդիպման հաճախականությւոնը ցածր է, տարեկան ախտորոշվում է շուրջ 1800նոր դեպք։ Մանկական ուռուցքներից մահացությունը բոլոր ուռուցքների շարքում 1%-ից էլ քիչ է ։ Տարիքի և մահացության ցուցանիշի միջև կապ չի հայտնաբերվել։ 2014-2016թվականներին քաղցկեղից մահացել է 230երեխա, որոնց մեծ մասի մոտ հայտնաբերված է եղել գլխուղեղի/ԿՆՀ-ի քաղցկեղ։
Հայաստան
Հայաստանում տարեկան դիտվում է մանկական քաղցկեղի մոտ 100 նոր դեպք, որոնց կեսը բաժին է ընկնում լեյկեմիաներին և լիմֆոմաներին։ Ապրելիության ցուցանիշը մոտ 70% է, այսինքն գրեթե չի զիջում զարգացած երկրների համանուն տվյալներին։ Հայաստանում ևս ամենատարածված մանկական քաղցկեղի տեսակներն են լեյկեմիաները, լիմֆոմաները, իսկ սոլդի ուռուցքներից՝ կենտրոնական նյարդային համակարգի ուռուցքները, ոսկրերի և փափուկ հյուսվածքների ուռուցքները՝ օստեոսարկոման, Յուինգի սարկոման և այլն ։
Հիմնադրամներ և օժանդակող կառույցներ
Այժմ գործում են տարբեր կազմակերպություններ և հիմնադրամներ, որոնց հիմնական նպատակն է օժանդակել մանկական ուռուցքաբանական խնդիրների հետ բախվողներին։ Այդպիսի հետազոտոող կամ օգնող կազմակեպրություններից են՝ Childhood Cancer Canada, CLIC Sargent և Children's Cancer and Leukaemia Group (Մեծ Բրիտանիայում), Child Cancer Foundation (Նոր Զելանդիայում), Children's Cancer Recovery Foundation (ԱՄՆ-ում), American Childhood Cancer Organization (ԱՄՆ-ում) , Childhood Cancer Support (Ավսրտալիայում), Hayim Association (Իսրայելում). և «City of Smile/ Ժպիտների քաղաք» հիմնադրամ (Հայաստանում) ։ Ազգային մանկական ուռուցքաբանության հիմնադրամը (The National Pediatric Cancer Foundation) կենտրոնացած է հայտնաբերելու այնպիսի դեղամիջոցներ որոնք կունենան նվազագույն տոքսիկություն և առավելագույն արդյունավետություն։ Այս հիմնադրամը աշխատում է ԱՄՆ-ի 24տարբեր հիվանդանոցներում և փորձում է այդ դեղամիջոցները գործնականում ։
Բացի հետազոտությունների վրա ծախսված գումարից, նախատեսվում է օգնություն մանկական ուռուցքաբանական խնդրի հետ բախվող ընտանիքներին։ Օժանդակող խմբեր ձևավորովում են ինչպես հիվանդանոցներում, այնպես էլ առցանց և տարբեր կազմակերպությունների հովանավորությամբ ։ Մանկական ուռուցքաբանության խնդիրներով զբաղվող և բարեգործական բոլոր կազմակերպությունները համարվում են շահույթ չհետապնդող, և ամբողջովին ազատված են հարկերից ։ Փետրվարի 15-ը ամբողջ աշխարհում համարվում է Միջազգային մանկական ուռուցքաբանության օր ։
Ծանոթագրություններ
Կատեգորիա:Մանկական ուռուցքներ Կատեգորիա:Հիվանդություններ այբբենական կարգով Կատեգորիա:Չարորակ նորագոյացություններ
Մոնտե Սան Ջուստո
Մոնտե Սան Ջուստո (Monte San Giusto), կոմունա Իտալիայում, գտնվում է Մարկե շրջանում՝ Մաչերատա պրովինցիայում։ Բնակչությունը կազմում է 7645 մարդ (2008 թվականի տվյալներով), բնակչության խտությունը՝ 385 մարդ/կմ²։ Տարածքը կազմում է 19 կմ²։ Փոստային ինդեքս՝ 62015։ Հեռախոսային կոդ՝ 0733։
Ժողովրդագրություն
Բնակչության գրաֆիկը.
Արտաքին հղումներ
Կատեգորիա:Իտալիայի քաղաքներ
Ջո Քիրի
Վաղ կյանք և կրթություն
Ջո Քիրին մեծացել է Մասաչուսեթս նահանգի Նյուբերիպորտ քաղաքում, որտեղ հաճախել է «River Valley Charter» դպրոցը, որից հետո հաճախել է Նյուբերիպորտի միջնակարգ դպրոց։ Ընտանիքում նա հինգ երեխաներից երկրորդն է, ունի չորս քույր ։ Քիրին սկսել է դերասանությամբ զբաղվել ավագ դպրոցում՝ իր քրոջ պնդմամբ մասնակցելով դպրոցի բեմադրություններին։ Նա կրթությունը շարունակել է Դե Փոլի անվան թատերական համալսարանում և ավարտել է 2014 թվականին ։
Կինո և հեռուստատեսություն
Համալսարանն ավարտելուց հետո Քիրին ավելի քան հարյուր լսումներ է անցել ։ «Տարօրինակ դեպքեր» հեռուստասերիալում իր դերից հետո նա հայտնվել է KFC-ի և «Domino’s Pizza»-ի գովազդներում, ինչպես նաև էպիզոդիկ դերեր է խաղացել «Կայսրություն» և «Չիկագոյի հրշեջները» հեռուստասերիալներում ։ Ֆիլմում նրա դեբյուտը Սթիվեն Կոնի «Հենրի Հեմբլի ծննդյան օրը» ֆիլմն է ։
2015 թվականի վերջին Քիրին դեր է ստանում «Տարօրինակ դեպքեր» հեռուստասերիալում։ Սկզբում նա ցանկանում էր Ջոնաթանի դերը փորձել, սակայն հետո փոշմանում և որոշում է անցնել Սթիվի դերի լսումները ։ Առաջին եթերաշրջանում Քիրին երկրորդական դեր է կատարում, սակայն երկրորդ եթերաշրջանում նրա կերպարը գլխավոր հերոսներից մեկն է դառնում ։
Երաժշտություն
Բացի այդ, Քիրին նաև երաժշտությամբ է զբաղվում։ Նա Post Animal փսիխոդելիկ ռոք խմբի կիթառահար և վոկալիստ է ։ Նրանց դեբյուտային ալբոմը թողարկվել է 2015 թվականի հոկտեմբերին ։
Ծանոթագրություններ
Կատեգորիա:Դերասաններ այբբենական կարգով Կատեգորիա:Ամերիկացի դերասաններ Կատեգորիա:Ամերիկացի կինոդերասաններ Կատեգորիա:Ամերիկացի հեռուստատեսային դերասաններ Կատեգորիա:21-րդ դարի դերասաններ Կատեգորիա:Ամերիկացի երաժիշտներ
Շմիդտա (գյուղ, Ստարոբեշևսկի շրջան)
Շմիդտա (Шмідта), գյուղ Ուկրաինայի Դոնեցկի մարզի Ստարոբեշևսկի շրջանում։
2001 թվականի տվյալներով Շմիդտա գյուղում բնակվում էր 154 մարդ։